**08.11.2023(1).**

**E-pasta nosaukums**

Par aprūpes epizodi

**E-pasta teksts**

      Nacionālais veselības dienests (turpmāk – Dienests) atkārtoti informē, ka atbilstoši Ministru kabineta noteikumiem Nr.265 “Medicīnisko dokumentu lietvedības kārtība” katra ārstniecības persona par veikto darbu aprūpes epizodes ietvaros aizpilda uzskaites dokumentu – ambulatorā pacienta talonu (veidlapa Nr.024/u).

Atbilstoši Ambulatorā pacienta talona (veidlapa Nr.024/) aizpildīšanas vadlīnijām, lai saņemtu samaksu par personai sniegtajiem veselības aprūpes pakalpojumiem, ja aprūpes epizode ilgst vairāk nekā 30 kalendāra dienas, ārstniecības iestāde to noslēdz pēc 30 kalendāra dienām, skaitot no aprūpes epizodes sākšanās dienas, un ar nākamo personas apmeklējumu uzsāk jaunu aprūpes epizodi.

*Dienests atgādina, ka aprūpes epizode ir laika periods no brīža, kad ar pacienta veselības problēmu sastopas veselības aprūpes pakalpojuma sniedzējs (pacienta pirmais kontakts ar veselības aprūpes pakalpojuma sniedzēju), līdz attiecīgās pacienta problēmas atrisinājumam. Minētais nozīmē, ka pacienta konkrētās problēmas risināšanas gaitā pie viena un tā paša ārsta var būt vairāki ambulatorie apmeklējumi viena un tā paša saslimšanas gadījuma sakarā. Tā kā aprūpes epizodes ilgums var būt no vienas līdz 30 dienām, 30 dienu laikā ir iespējams, ka pacients saslimst  ar kādu citu slimību, turklāt tiek apmeklēts viens un tas pats ārsts. Tādos gadījumos sākas jauna aprūpes epizode.*

Ambulatorā pacienta talona (veidlapa Nr.024/) aizpildīšanas vadlīnijas ir pieejamas <https://www.vmnvd.gov.lv/lv/instrukcijas>